ΓΡΑΠΤΗ ΕΡΩΤΗΣΗ P-2525/99

υποβολή: Rosa Migulez Ramos (PSE) προς την Επιτροπή

(16 Δεκεμβρίου 1999)

Θέμα: Πολιτιστική κληρονομιά των τειχών

Η Ευρωπαϊκή Επιτροπή προωθεί την προστασία της πολιτιστικής μας κληρονομιάς με το πρόγραμμα «Ραφαήλ» και συγκεκριμένα μέσω μιας δράσης για τη διατήρηση της ευρωπαϊκής αρχιτεκτονικής κληρονομιάς. Από το 1989 η Κοινότητα επιλέγει κατ' έτος μια συγκεκριμένη πτυχή της αρχιτεκτονικής: θέατρα, κήπους, θρησκευτικά μνημεία, βιομηχανικά, βιοτεχνικά ή αγροτικά κτίρια, μεταξύ άλλων.

Η δράση αυτήποστηρίζεται από τους πολίτες δεδομένου ότι επιτρέπει να εντοπισθούν οι κοινές ρίζες του πολιτισμού των ευρωπαϊκών λαών. Για την επιτυχία της συνεργάζονται επίσης οι εθνικές, περιφερειακές και τοπικές διοικήσεις.

Πολλές είναι οι περιτοιχισμένες ευρωπαϊκές πόλεις με πλούσια πολιτιστική κληρονομιά, στην οποία εξέχουσα θέση έχουν ακριβώς τα τείχη. Τα ρωμαϊκά ή μεσαιωνικά αυτά τείχη διαφύλαξαν τον ιδιαίτερο χαρακτήρα των πόλεων και προσδιόρισαν την ανάπτυξη και τον αστικό ιστό τους. Μεταξύ αυτών, αξίζει να γίνει ιδιαίτερη μνεία, λόγω της ιστορικο-καλλιτεχνικής αξίας και της πλήρους διατήρησής τους, των τειχών του 3oυ μ.Χ. αιώνα του Λούγο για τα οποία οι κάτοικοι του Λούγο καθώς και οι δημοτικές αρχές του ζητούν να ανακηρυχθούν από την UNESCO Πολιτιστική Κληρονομιά της Ανθρωπότητας.

Πιστεύει η Επιτροπή ότι το μελλοντικό πρόγραμμα-πλαίσιο για τον πολιτισμό θα μπορεί να αφιερώσει, στα πλαίσια μιας δράσης για την προστασία της ευρωπαϊκής αρχιτεκτονικής κληρονομιάς, μία έκδοση για τις περιτοιχισμένες πόλεις ιδιαίτερου ιστορικο-καλλιτεχνικού ενδιαφέροντος;

Εξ άλλου, αξιοποιώντας τη σημασία του πολιτισμού ως δυνατότητας δημιουργίας θέσεων εργασίας, εξετάζει η Επιτροπή τη δυνατότητα να χρηματοδοτήσει με πόρους από τα Διαρθρωτικά Ταμεία τις απαραίτητες παρεμβάσεις για τη διαφύλαξη και την αναστύλωση του ρωμαϊκού τείχους του Λούγο;

Απάντηση της κ. Reding Εξ ονόματος της Επιτροπής

(20 Ιανουαρίου 2000)

Το πρόγραμμα «Πολιτισμός 2000», όπως συμφωνήθηκε από το Κοινοβούλιο και το Συμβούλιο, προβλέπει σχέδιαποστήριξης που στοχεύουν στην ανταλλαγή μεθόδων και στη διάδοση βέλτιστης πρακτικής στον τομέα της διατήρησης της πολιτιστικής κληρονομιάς και της ενίσχυσής της μέσω ευρωπαϊκών συμπράξεων. Το θέμα που πρότεινε ο κ. βουλευτής είναι μέσα στο πλαίσιο των γενικών στόχων. Αν αφιερωθεί ένα έτος σε ένα ειδικό θέμα, θα δημιουργηθούν κατά συνέπεια διακρίσεις σε βάρος άλλων εξίσου σημαντικών θεμάτων. Αν οι αρμόδιες αρχές προτείνουν σχέδιο που ικανοποιεί τους στόχους και τα κριτήρια επιλεξιμότητας για το πρόγραμμα «Πολιτισμός 2000» το οποίο θα δημοσιευθεί στις αρχές του έτους στην Επίσημη Εφημερίδα, η Επιτροπή με χαρά θα εξέταζε ένα τέτοιο σχέδιο.

Η ενίσχυση της αξίας της ευρωπαϊκής πολιτιστικής κληρονομιάς ενδέχεται πράγματι να αποδειχθεί σημαντική πηγή απασχόλησης για ορισμένες περιφέρειες και πόλεις. Για το λόγο αυτό έχει ήδη χορηγηθεί ενίσχυση από τα διαρθρωτικά ταμεία, όπως στο επιχειρησιακό πρόγραμμα 1994-1999 για τη Γαλικία μέσω των μέτρων 3.2.1 και 3.2.2, τα οποία είναι ολοκληρωτικά αφιερωμένα στη συντήρηση και αποκατάσταση των ιστορικών και πολιτιστικών πόρων. Δεδομένης της σημασίας που προσδίδει η Επιτροπή σε αυτού του είδους τα μέτρα, δεν αποκλείεται παρόμοιες ενέργειες να σχεδιαστούν κατά το επόμενο επιχειρησιακό πρόγραμμα 2000-2006 για τη Γαλικία το οποίο τώρα καταρτίζεται. Πάντως, σύμφωνα με την αρχή της επικουρικότητας, δεν εναπόκειται στην Επιτροπή να αποφασίσει αν θα συμπεριληφθούν τα ρωμαϊκά τείχη του Lugo στο προαναφερόμενο επιχειρησιακό πρόγραμμα αλλά οι εθνικές, περιφερειακές ή τοπικές αρχές.